He, têka ambêgsiya têmên kowe Wasili, wêruha yèn aku iki dudu sirahing wong ala utawa raja, nanging sirahing wong Nasrani, sawijining satriya kang ambêg prawira ngluwih-luwihi tinimbang kowe. Ing sarèhne kowe kumawani andugang aku, dadi kumawani ngina lan angrèmèhake nyang aku, tak suwun marang ingkang Murbèng Kawasa, muga-muga ora suwe manèh sirahmu pisah kalayan awakmu, sarta tumuli tiba ing lêmah ing papanku saiki kiyi, ora ana ing dhuwur lêmah kaya aku, nanging kapêndhêm ing ngisor.